Document ID: /roh_data/filtered/fineweb-2-filterrobots_roh.jsonl.gz/31019

I saja sco tar la cumparsa da l’iPhone: ina midada epocala. Dapi che ChatGPT è vegnì fatg public il november passà fa el furora en l'entir mund. Perquai ch’il generatur da texts revoluziunescha il scriver è la Marella ida là, nua che nus tuttas e tuts avain emprendì da scriver – en stanza da scola.
Fatg il bainvegni a la Marella ha il magister Werner Carigiet. Il linguist è conrectur a la scola chantunala a Cuira ed anc in zic pli precaut cun conguals epocals. Tuttina di el che ChatGPT saja per el «sco Google en il quadrat».
Ensemen cun sias maturandas e ses maturands avain er nus, sco tut il rest dal mund, ans fatschentads cun la maschina da las maschinas – cun ChatGPT.